สหรัฐผวากลุ่มหัวรุนแรง! ประกาศเตือนภัยก่อการร้าย ผลพวงจลาจลรัฐสภา-มาตรการคุมเข้มโควิด
สหรัฐผวากลุ่มหัวรุนแรง! ประกาศเตือนภัยก่อการร้าย ผลพวงจลาจลรัฐสภา-มาตรการคุมเข้มโควิด
สหรัฐผวากลุ่มหัวรุนแรง! ประกาศเตือนภัยก่อการร้าย ผลพวงจลาจลรัฐสภา-มาตรการคุมเข้มโควิด
28 ม.ค. 2564

กระทรวงความมั่นคงแห่งมาตุภูมิ (DHS) ของสหรัฐออกประกาศเตือนภัยเกี่ยวกับการก่อการร้ายภายในประเทศ โดยเตือนว่า สหรัฐอาจเผชิญกับภัยคุกคามที่รุนแรงขึ้นจากกลุ่มหัวรุนแรงภายในประเทศ (DVE) หลังเกิดเหตุการณ์จลาจลในอาคารรัฐสภาสหรัฐเมื่อวันที่ 6 ม.ค.ที่ผ่านมา
DHS ระบุในคำประกาศว่า กลุ่ม DVE ได้รับ “แรงจูงใจจากประเด็นต่างๆ รวมถึงความไม่พอใจต่อมาตรการคุมเข้มเพื่อสกัดกั้นการแพร่ระบาดของโรคโควิด-19, ผลการเลือกตั้งประธานาธิบดีสหรัฐปี 2563 และการใช้กำลังของเจ้าหน้าที่ตำรวจ” พร้อมเสริมว่า “มีความกังวลว่า แรงขับเคลื่อนเดียวกันนี้ที่นำไปสู่การใช้ความรุนแรงนั้น จะคงอยู่ไปตลอดช่วงต้นปี 2564”
“ภัยคุกคามต่อโครงสร้างพื้นฐานที่สำคัญ เช่น ไฟฟ้า การสื่อสารโทรคมนาคม และการดูแลสุขภาพนั้น ได้เพิ่มขึ้นในปี 2563 เนื่องจากกลุ่มหัวรุนแรงอ้างข้อมูลที่ไม่ถูกต้องและทฤษฎีสมคบคิดที่เกี่ยวกับโรคโควิด-19 สำหรับการกระทำของพวกเขา” DHS ระบุในคำประกาศ
ทั้งนี้ คำประกาศดังกล่าวซึ่งจะมีอยู่จนถึงวันที่ 30 เม.ย.นั้น เป็นการเตือนระดับต่ำสุดของ DHS โดยเตือนถึงแนวโน้มโดยทั่วไปมากกว่าภัยคุกคามที่เฉพาะเจาะจง